
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2024. gada 26. marta noteikumos Nr. 199 "Eiropas Savienības kohēzijas politikas programmas 2021.–2027. gadam 3.1.1. specifiskā atbalsta mērķa "Attīstīt ilgtspējīgu, pret klimatu izturīgu, inteliģentu, drošu un vairākveidu TEN-T infrastruktūru" 3.1.1.8. pasākuma "Robežšķērsošanas punktu attīstība" īstenošanas noteikumi"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Ministru kabineta noteikumu projekts “rozījumi Ministru kabineta 2024. gada 26. marta noteikumos Nr. 199 "Eiropas Savienības kohēzijas politikas programmas 2021.–2027. gadam 3.1.1. specifiskā atbalsta mērķa "Attīstīt ilgtspējīgu, pret klimatu izturīgu, inteliģentu, drošu un vairākveidu TEN-T infrastruktūru" 3.1.1.8. pasākuma "Robežšķērsošanas punktu attīstība" īstenošanas noteikumi"" (turpmāk – Noteikumu projekts) izstrādāts, pamatojoties uz Eiropas Savienības fondu 2021.–2027. gada plānošanas perioda vadības likuma 19. panta 6. un  13. punktu.
1.2. Mērķis
Mērķa apraksts
Noteikumu projekta mērķis ir:
- papildināt un precizēt veicamo darbu sarakstu robežšķērsošanas vietās (turpmāk – RŠV);
- papildināt ar papildu darbu veikšanai saistītu normu.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Ar Saeimas 2020.gada 2.jūlija paziņojumu “Par Latvijas Nacionālo attīstības plānu 2021.-2027. gadam (NAP2027)” Saeima ir apstiprinājusi Latvijas Nacionālo attīstības plānu 2021.-2027. gadam (turpmāk - (NAP2027)). NAP2027 iekļauts rīcības virziena uzdevums [440] “Sabiedrības drošības un tiesībaizsardzības iestāžu reaģēšanas spēju stiprināšana, nodrošinot centrālās valsts pārvaldes un pašvaldību koordinētu rīcību apdraudējumu gadījumos, uzturot tiesībaizsardzības, drošības un robežkontroles dienestu infrastruktūru un kapacitāti (fiziskā sagatavotība, noziedzības apkarošana, kopējas apmācības un mūsdienu sabiedrības vajadzībām atbilstoša personāla kompetenču pilnveide, moderno tehnoloģiju izmantošana, civilmilitārā sadarbība un sadarbība visaptverošās valsts aizsardzībai)”, kurā pasākuma Nr.19 “Robežšķērsošanas vietu infrastruktūras attīstība drošai Latvijas nākotnei” ietvaros paredzēta robežšķērsošanas vietu (turpmāk – RŠV) modernizācija kontroles dienestu funkcijas stiprināšanai. Saskaņā ar Latvijas Republikas valsts robežas likuma 22.panta ceturto daļu RŠV tiek veiktas šādas pārbaudes:
- robežpārbaude, ko veic Valsts robežsardzes (turpmāk – VRS) amatpersonas;
-muitas kontrole, ko veic Valsts ieņēmumu dienesta (turpmāk – VID) Muitas pārvaldes amatpersonas;
- kontrole, ko veic Pārtikas un veterinārā dienesta (turpmāk – PVD) amatpersonas;
- radiometriskā kontrole, ko veic normatīvajos aktos noteiktās valsts pārvaldes iestāžu amatpersonas.
RŠV uz Latvijas un Eiropas Savienības ārējās robežas (Terehova, Grebņeva un Pāternieki) nepieciešams veikt virkni modernizācijas darbu, tostarp esošu ēku atjaunošanas, pārbūves vai demontāžas darbus, lai tās atbilstu mūsdienu energoefektivitātes prasībām, drošības prasībām (ņemot vērā ilgstošo ģeopolitisko situāciju ar kaimiņvalsti), darba aizsardzības, darba drošības, ugunsdrošības, vides pieejamības prasībām un būtiski uzlabotu dienestu veicamo darbu, darbību efektivitāti, nodrošinot valsts robežu aizsardzību. 
 
Problēmas un risinājumi
Problēmas apraksts
Sadarbībā ar VID, VRS, PVD  pēc tehniskā darba uzdevuma izstrādes (pārskatīšanas), tos konkretizējot un aptverot apjomus, tika secināts, ka nepieciešams veikt papildu darbus, iekļaut veicamo darbu sarakstos papildu būves un precizēt terminoloģiju, bez kuriem nav iespējams īstenot jau iepriekš noteiktos darbus/darbu apjomus, tādēļ ir nepieciešams veikt precizējumus un papildinājumus veicamo darbu, darbu apjomu sarakstos.
Risinājuma apraksts
Lai nodrošinātu efektīvu, saimnieciski un ekonomiski izdevīgāko darbu veikšanu, nepieciešams papildināt veicamo darbu sarakstu:
RŠV “Pāternieki”:
- Galvenās sanitārās kontroles ēkas (kadastra apzīmējums 60840050062023) pārbūve atbilstoši mūsdienu energoefektivitātes, darba drošības, darba aizsardzības un dzīvnieku labturības prasībām. Ēkas pārbūve, izbūvējot piebūvi – dzīvnieku kontroles zonu, lai nodrošinātu atbildīgā dienesta efektīvāku darbību, vienlaikus atslogojot transportu plūsmu robežkontroles punktā. Pēc šī brīža faktiskās situācijas dabā, galvenā sanitārās kontroles ēka (izvietota robežšķērsošanas punkta ZA daļā) un dzīvnieku kontroles ēka (kadastra apzīmējums 60840050062007) (izvietota robežšķērsošanas punkta ZR daļā) atrodas aptuveni 200 m attālumā viena no otras. Gan no darba efektivitātes uzlabošana, gan no saimnieciskā un ekonomiskā viedokļa, lietderīgi ir veikt galvenās sanitārās kontroles ēkas pārbūvi un dzīvnieku kontroles ēkas demontāžu.  Veicamo darbu sarakstā bija PVD kontroles ēkas (galvenās sanitārās kontroles ēka) pielāgošana, kas neietver ēkas pārbūves, izbūvējot piebūvi – dzīvnieku kontroles zonu, darbus.
- Dzīvnieku kontroles ēkas (kadastra apzīmējums 60840050062007) demontāža. Veicamo darbu sarakstā ēkai paredzēti pielāgošanas darbi, tostarp pacelt ēkas jumtu par 1m augstāk, lai tiktu ievērotas un pildītas dzīvnieku labturības prasības. Izvērtējot risinājumus, efektīvāk un finansiāli izdevīgāk ir dzīvnieku kontroles zonu piebūvēt pie galvenās sanitārās kontroles ēkas. Tādēļ esošo dzīvnieku kontroles ēku nepieciešams demontēt, tās vietā izbūvējot cieto segumu. Iepriekš ēkas demontāža nav iekļauta veicamo darbu sarakstā.
- Kontroles paviljoniem (kadastra apzīmējumi 60840050062058, 60840050062059, 60840050062060) un ēkai (kadastra apzīmējums  60840050062024) papildu prožektoru izbūve. Papildu prožektoru izbūve nepieciešama, lai nodrošinātu autotransportu efektīvu kontroles, pārbaudes darbību. Iepriekš darbi nebija iekļauti veicamo darbu sarakstā.
- Transportlīdzekļu platformas svaru ar nojumi izbūve. Darbi nepieciešami, lai nodrošinātu efektīvu plūsmu – automašīnai iebraucot robežā vispirms nosver, tad brauc uz skenera angāru, tad padziļināto kontroli. Iepriekš transportlīdzekļu platformas svaru ar nojumu izbūve nebija iekļauta veicamo darbu sarakstā.
- Nojumēm (kadastra apzīmējumi 60840050062002, 60840050062003) nepieciešams uzstādīt putnu sietu un/ vai dzeloņus (putni nojumēs izbūvē ligzdas un piekārna teritoriju zem nojumēm), kā arī nojumju nesošo konstrukciju nestspējas gadījumā, saules enerģijas elektrostacijas sastāvā esošos saules paneļus (paredzēts izbūvēt uz administratīvās ēkas jumta), izbūvēt uz nojumju jumtiem, kas ir gan efektīvākā, gan saimnieciski un ekonomiski izdevīgākā saules paneļu izbūves vieta. Minētie darbi nav iekļauti veicamo darbu sarakstā.
- Degvielas noliešanas laukuma (kadastra apzīmējums 60840050062046) pārvietošana pie padziļinātās kontroles ēkas (kadastra apzīmējums 60840050062008), izbūvējot tam nepieciešamo infrastruktūru (piemēram elektroapgādi, lietus ūdens kanalizāciju u.c.). Veicot automašīnu padziļināto kontroli, tostarp tiek veikta degvielas noliešana. Lai veiktu degvielas noliešanu automašīnai ir jāizbrauc no padziļinātās kontroles ēkas un jābrauc uz degvielas noliešanas laukumu, tad atkal atgriežoties padziļinātās kontroles ēkā. Degvielas noliešanas laukuma pārvietošana nepieciešama, lai dienestiem nodrošinātu efektīvu darbu un robežšķērsošanas vietā efektīvu autotransporta plūsmu. Iepriekš degvielas noliešanas laukuma pārvietošana nebija iekļauta veicamo darbu sarakstā.
- Teritoriju sadalošo vārtu nomaiņa uz automātiski paceļamām barjerām ar žalūziju. Dienestu efektīvas darbības nodrošināšanai, nepieciešams veikt valstī iebraukšanas un no valsts izbraukšanas nožogojuma sastāvā esošo manuāli veramo vārtu (4 gab.) nomaiņu uz automātiski paceļamām barjerām ar žalūziju. Iepriekš Teritorija sadalošo vārtu nomaiņa nav iekļauta veicamo darbu sarakstā.
- Rampas (esošas) pārvietošana. Pie paviljona (kadastra apzīmējums 60840050062059) uz salas uzstādīta rampa, lai dienesti varētu veikt transportlīdzekļu pārbaudes, bet šajā joslā nevar iebraukt nestandarta izmēru transportlīdzekļi, tādēļ rampu ir nepieciešams pārvietot uz tālāko joslu (Z virzienā), kur tiek veikta nestandarta izmēru transportlīdzekļu pārbaudes. Iepriekš rampas pārvietošana nav iekļauta veicamo darbu sarakstā.
- Teritorijas pārbūve ar mērķi pielāgot transporta plūsmas organizāciju uz galvenās sanitārās kontroles ēku (kadastra apzīmējums 60840050062023)-dzīvnieku kontroles zonu un aizturēto automašīnu laukumu.  Iepriekš teritorijas pārbūve nav iekļauta veicamo darbu sarakstā.

RŠV “Grebņeva”:
-Izbūvējot Autobusu pasažieru rokas bagāžas pārbaudes termināli, labākais risinājums ir to integrēt Administratīvajā ēkā (kadastra apzīmējums 68680020101001). Nepieciešams demontēt esošo autobusu rokas bagāžas kontroles termināli (kadastra apzīmējums 68680020101026) un demontētās ēkas vietā izbūvēt cieto segumu. Iepriekš ēkas demontāža nebija iekļauta veicamo darbu sarakstā.
-Ģeopolitiskās situācijas dēļ, drošības uz valsts robežas nodrošināšanai pret nepiederošo (nelegālo) personu un transportlīdzekļu bloķēšanai ir aktuāla nepieciešamība uzstādīt ((katrā joslā iebraucot/ izbraucot no valsts) attālināti vadāmus satiksmes bloķētājus (bollardus). Iepriekš satiksmes bloķētāju (bollardu) uzstādīšana nebija iekļauta veicamo darbu sarakstā.
- PVD kontroles ēkas (Sanitārās robežinspekcijas kontroles ēka, kadastra apzīmējums 68680020101015) pārbūve, tajā skaitā, bet ne tikai, ēkas siltināšana, logu un durvju nomaiņa, iekštelpu remontdarbi, inženiertehnisko komunikāciju remonts, nomaiņa (elektrība, ugunsdzēsības, ventilācija, ūdens/kanalizācija, vadības automatizācijas sistēma), sanitārtehnisko ierīču nomaiņa, kā arī estakādes kravu pārbaudei izbūve. Ēka nav remontētā vairāk kā 20 gadus, tā neatbilst mūsdienu energoefektivitātes un drošas darba vides prasībām. Tālākās ēkas ekspluatācijas laikā, saimnieciski un ekonomiski izdevīgi ir veikt ēkas pārbūvi. Iepriekš veicamo darbu sarakstā bija ēkas pielāgošana, kas neietvēra visus augstāk minētos darbus.
- Kontroles paviljona (kadastra apzīmējums 68680020101027) demontāža. Ēka tehniski novecojusi un dienesti vairs to neekspluatēs. Saimnieciski un ekonomiski izdevīgākais veids no uzturēšanas viedokļa ir veikt ēkas demontāžu un tās vietā izbūvēt laukumu ar cieto segumu. Iepriekš ēkas demontāža nebija iekļauta veicamo darbu sarakstā.
- Kontroles paviljoniem (kadastra apzīmējumi 68680020101007, 68680020101008, 68680020101009, 68680020101010) papildu prožektoru izbūve un gaisa dzesēšanas ārējo bloku izvadu izbūve nojumes (kadastra apzīmējums 68680020101014) jumtā. Papildu prožektoru izbūve nepieciešama, lai nodrošinātu autotransportu efektīvu kontroles, pārbaudes darbību. Kontroles paviljonos izbūvētās gaisa dzesēšanas sistēmas āra bloki izvietoti virs kontroles paviljoniem, zem nojumes jumta, tādejādi, mazinot gaisa dzesēšanas efektivitāti un ziemas sezonā veidojot apledojumu nojumes jumta apakšējā daļā, radot bīstamību cilvēku veselībai un transportlīdzekļu bojājumiem apledojumam atdaloties no jumta apakšējās daļas. Minētie darbi nav iekļauti veicamo darbu sarakstā.
- Nojumes (kadastra apzīmējums 68680020101014)-pārbūve drošai darba videi. Nojumes nesošās metāla konstrukcijas un jumta segums būtiski korodējis. Nepieciešams veikt nojumes pārbūves darbus drošai darba videi (zem nojumēm izbūvēti kontroles paviljoni), tajā skaitā, uzstādot putnu sietu un/ vai dzeloņus, kā arī nojumes nesošo konstrukciju nestspējas gadījumā, saules enerģijas elektrostacijas sastāvā esošos saules paneļus (paredzēts izbūvēt uz administratīvās ēkas jumta), izbūvēt uz nojumes jumta. Darbu veikšana nepieciešama gan drošas darba vides nodrošināšanai, gan no saimnieciskā un ekonomiskā izdevīguma. Nojumes atjaunošana nav iekļauta veicamo darbu sarakstā.
- Satiksmes regulēšanas LED ekrānu izbūve uz nojumes konstrukcijām satiksmes kontrolēšanai visām joslām. LED ekrānu izbūve nepieciešama operatīvas satiksmes regulēšanai un virzīšanai robežšķērsošanas vietā, tādējādi, nodrošinot efektīvu transportu plūsmu un dienestu darbību. Iepriekš satiksmes regulēšanas LED ekrānu izbūve nebija iekļauta veicamo darbu sarakstā.
- Videonovērošanas un sakaru sistēmas modernizācija. Robežšķērsošanas vietā esošā videonovērošanas sistēma (kameras, kabeļi, stabi, programmatūra, serveri utml.) ir novecojusi. Robežpunkta kartības uzturēšanai, transportlīdzekļu pārvietošanās teritorijā uzraudzībai, nelegālu darbību novēršanai, administratīvo lietu risināšanai nepieciešama mūsdienīga, videonovērošanas sistēma, kura aprīkota  ar atbilstošu izšķirtspēju. Videonovērošanas un sakaru sistēmu atjaunošana nav iekļauta veicamo darbu sarakstā.

RŠV “Terehova”:
- Izbūvējot Autobusu pasažieru rokas bagāžas pārbaudes termināli, labākais risinājums ir to integrēt Administratīvajā ēkā (kadastra apzīmējums 68960060026001).
Veicamo darbu saraksta 5. un 6.punktā norādītās ēkas ir viena ēka – galvenā sanitārās kontroles ēka (kadastra apzīmējums 68960060025002), kurai paredzēts veikt pārbūves darbus, tostarp, veicot ēkas pārplānošanu atbilstoši dienestu vajadzībām, mūsdienu energoefektivitātes prasībām, darba aizsardzības darba drošības, ugunsdrošības un dzīvnieku labturības prasībām. Veicamo darbu sarakstā 5. un 6.punktā norādītām ēkām (galvenās sanitārās kontroles ēka) paredzēti pielāgošanas darbi, kuri neietvēra ēkas pārbūvē paredzētos darbus.
- Ģeopolitiskās situācijas dēļ, drošības uz valsts robežas nodrošināšanai pret nepiederošo (nelegālo) personu un transportlīdzekļu bloķēšanai ir aktuāla nepieciešamība uzstādīt ((katrā joslā iebraucot/ izbraucot no valsts) attālināti vadāmus satiksmes bloķētājus (bollardus). Iepriekš satiksmes bloķētāju (bollardu) uzstādīšana nebija iekļauta veicamo darbu sarakstā.
- Skenera angārā (kadastra apzīmējums 68960060025020) nepieciešams uzstādīt putnu sietu un/ vai dzeloņus (putni ēkā izbūvē ligzdas un  piekārna pārbaudes zonu). Iepriekš putnu sieta un/vai dzeloņu uzstādīšana nav iekļauta veicamo darbu sarakstā.
- Videonovērošanas un sakaru  sistēmas modernizācija. Robežšķērsošanas vietā esošā videonovērošanas sistēma (kameras, kabeļi, stabi, programmatūra, serveri utml.) ir novecojusi. Robežpunkta kartības uzturēšanai, transportlīdzekļu pārvietošanās teritorijā uzraudzībai, nelegālu darbību novēršanai, administratīvo lietu risināšanai nepieciešama mūsdienīga, videonovērošanas sistēma, kura aprīkota  ar atbilstošu izšķirtspēju. Videonovērošanas un sakaru sistēmu atjaunošana nav iekļauta veicamo darbu sarakstā.

Noteikumu projekta īstenošanas rezultātā tiks attīstīta RŠV infrastruktūra, kas var paredzēt aktivitātes, kas nodrošina klimata pārmaiņu mazināšanu - atjaunojamo energoresursu tehnoloģiju ieviešana.

Pēc veicamo darbu saraksta papildināšanas projekta realizācijas gaitā plānots īstenot šādus pasākumus, kas atbilst ES kohēzijas politikas programmas 2021.-2027.gadam un tās papildinājuma noteiktajiem intervences laukuma izdevumu kodiem:
Pāternieku robežšķērsošanas vieta, Piedrujas pagasts, Krāslavas novads 
 
	Nr.p.k.
	Veicamie darbi

	1.
	Garantētās energoapgādes nodrošināšana

	2.
	Administratīvās ēkas pārbūve (darba aizsardzības, ugunsdrošības un drošības režīma prasību ieviešana), vienotas servertelpas izbūve (IKT infrastruktūras drošība)

	3.
	Galvenās sanitārās kontroles ēkas pārbūve, tajā skaitā izbūvējot piebūvi - dzīvnieku kontroles zonu, kas atbilstu mūsdienu energoefektivitātes, darba drošības, darba aizsardzības un dzīvnieku labturības prasībām un saules enerģijas elektrostaciju, tostarp saules paneļu uzstādīšana

	4.
	Kontroles - caurlaides paviljonu pārbūve atbilstoši darba aizsardzības un drošības prasībām

	5.
	Muitas padziļinātās kontroles ēkas pārbūve (darba aizsardzības, ugunsdrošības un drošības režīma prasību ieviešana)

	6.
	Esošās dzīvnieku  kontroles ēkas demontāža, tās vietā izbūvējot laukumu ar cieto segumu

	7.
	Satiksmes bloķētāju (bollardu) izbūve (satiksmes drošība) joslās, pēc nepieciešamības izstrādājot ceļa vai tā daļas pārbūves projektu

	8.
	Jaunu ass autosvaru izbūve (novecojušas tehnoloģijas nomaiņa, precīzāku datu iegūšanai muitas kontroles procesa nodrošināšanai, uzlabota energoefektivitāte), pēc nepieciešamības izstrādājot ceļa vai tā daļas pārbūves projektu

	9.
	Videonovērošanas un sakaru sistēmas modernizācija

	10.
	Jauna aizturēto transporta līdzekļu stāvlaukuma (10 kravas a/m, 20 vieglās a/m) izbūve (cietais segums un aprīkojums) ar apgaismojumu, videonovērošanu un nožogojumu

	11.
	Papildu prožektoru izbūve kontroles paviljoniem un ēkai

	12.
	Degvielas noliešanas laukuma pārvietošana pie padziļinātās kontroles ēkas, izbūvējot tam nepieciešamo infrastruktūru

	13.
	Transportlīdzekļu platformas svaru ar nojumi izbūve

	14.
	Putnu sietu un/vai dzeloņus uzstādīšana zem nojumēm un administratīvās ēkas saules enerģijas elektrostacijas sastāvā esošos saules paneļu izbūve uz nojumju jumtiem

	15.
	Teritoriju sadalošo vārtu nomaiņa uz automātiski paceļamām barjerām ar žalūziju

	16.
	Rampas (esošas) pārvietošana

	17.
	Teritorijas pārbūve ar mērķi pielāgot transporta plūsmas organizāciju uz galvenās sanitārās kontroles ēku (kadastra apzīmējums 60840050062023) - dzīvnieku kontroles zonu un aizturēto automašīnu laukumu


 
Grebņevas robežšķērsošanas vieta, Malnavas pagasts, Ludzas novads
	Nr.p.k.
	Veicamie darbi

	1.
	Jauna perimetra apsardzes žoga un  signalizācijas izbūve

	2.
	Garantētās energoapgādes uzlabošana

	3.
	Esošā autobusu rokas bagāžas kontroles termināļa ēkas demontāža, tās vietā izbūvējot laukumu ar cieto segumu

	4.
	Administratīvās ēkas pārbūve (darba aizsardzības, ugunsdrošības un drošības režīma prasību ieviešana), vienotas servertelpas izbūve (IKT infrastruktūras drošība), ēkā izbūvējot (integrējot) autobusu pasažieru rokas bagāžas pārbaudes termināli un saules enerģijas elektrostaciju, tostarp saules paneļu izbūve

	5.
	Kontroles-caurlaides paviljonu pārbūve atbilstoši darba aizsardzības un drošības prasībām

	6.
	PVD kontroles ēkas (Sanitārās robežinspekcijas kontroles ēka (kadastra apzīmējums 68680020101015)) pārbūve, atbilstoši dienestu vajadzībām, mūsdienu energoefektivitātes prasībām, darba aizsardzības darba drošības, ugunsdrošības prasībām

	7.
	Jaunu ass autosvaru izbūve (novecojušas tehnoloģijas nomaiņa, precīzāku datu iegūšanai muitas kontroles procesa nodrošināšanai, uzlabota energoefektivitāte), pēc nepieciešamības izstrādājot ceļa vai tā daļas pārbūves projektu

	8. 
	Satiksmes bloķētāju (bollardu) izbūve (satiksmes drošība) joslās, pēc nepieciešamības izstrādājot ceļa vai tā daļas pārbūves projektu

	9.
	Kontroles paviljona (kadastra apzīmējums 68680020101027) demontāža, tā vietā izbūvējot laukumu ar cieto segumu

	10.
	Saules paneļu izbūve uz administratīvās ēkas jumta un nojumju jumtiem

	11.
	Satiksmes regulēšanas LED ekrānu izbūve uz nojumes konstrukcijām satiksmes kontrolēšanai visām joslām

	12.
	Kontroles paviljoniem papildu prožektoru izbūve un gaisa dzesēšanas ārējo bloku izvadu izbūve nojumes (kadastra apzīmējums 68680020101014) jumtā

	13.
	Nojumes pārbūve (kadastra apzīmējums 68680020101014) drošai darba videi

	14.
	Videonovērošanas un sakaru  sistēmas modernizācija














 
Terehovas robežšķērsošanas vieta, Zaļesjes pagasts, Ludzas novads
	Nr.p.k.
	Veicamie darbi

	1.
	Zibens un pārsprieguma aizsargierīču pārbūve

	2.
	Administratīvās ēkas pārbūve (darba aizsardzības, ugunsdrošības un drošības režīma prasību ieviešana), vienotas servertelpas izbūve (IKT infrastruktūras drošība), ēkā izbūvējot (integrējot) autobusu pasažieru rokas bagāžas pārbaudes termināli un saules enerģijas elektrostaciju, tostarp saules paneļu izbūve

	3.
	Kontroles-caurlaides paviljonu pārbūve atbilstoši darba aizsardzības un drošības prasībām

	4.
	PVD kontroles ēkas (Galvenā sanitārās kontroles ēkas, (kadastra apzīmējums 68960060025002)) pārbūve atbilstoši dienestu vajadzībām, mūsdienu energoefektivitātes prasībām, darba aizsardzības darba drošības, ugunsdrošības prasībām, tajā skaitā dzīvnieku kontroles zonas pārbūve atbilstoši dzīvnieku labturības prasībām, kā arī saules enerģijas elektrostacijas, tostarp saules paneļu, izbūve

	5.
	Jaunu ass autosvaru izbūve  (novecojušas tehnoloģijas nomaiņa, precīzāku datu iegūšanai muitas kontoles procesa nodrošināšanai, uzlabota energoefektivitāte), pēc nepieciešamības izstrādājot ceļa vai tā daļas pārbūves projektu

	6.
	Satiksmes bloķētāju (bollardu) izbūve (satiksmes drošība) joslās, pēc nepieciešamības izstrādājot ceļa vai tā daļas pārbūves projektu.

	7.
	Putnu sietu un/vai dzeloņus uzstādīšana skenera angārā (kadastra apzīmējums 68960060025020)

	8.
	Videonovērošanas un sakaru sistēmas modernizācija








Veicamo darbu saraksts var mainīties pēc tehniskā uzdevuma izstrādes (pārskatīšanas),
būvniecības tehniskā projekta izstrādes (t.sk. pārprojektēšanas) un būvniecības līguma/u
noslēgšanas, ievērojot kopējo projektā pieejamā finansējuma apmēru. Precizējumi vai grozījumi projektā ir pieļaujami tiktāl, ciktāl tie neietekmē projekta iesnieguma saturu pēc būtības, nodrošinot projekta iesnieguma pilnīgu atbilstību projektu iesniegumu vērtēšanas kritērijiem.
RŠV attīstības ietvaros veicamie darbi netraucēs robežuzraudzību, robežkontrolē iesaistīto kompetento iestāžu amatpersonu un transportlīdzekļu pārvietošanos, valsts robežas uzturēšanu vai piekļūšanu robežkontroles objektiem. Gadījumos, ja attiecīgie darbi skars valsts robežas joslas vai pierobežas joslas teritoriju, visas plānotās darbības pirms tam tiks saskaņotas ar VRS un Nodrošinājuma valsts aģentūru.
Lai sasniegtu pasākuma mērķi, noteikumu projekta ietekme uz projektu iesniegumu atlasi un rosinātie grozījumi, precizējot un papildinot veicamo darbu, darbu apjomu sarakstus un precizējot terminoloģiju, būs labvēlīgi finansējuma saņēmējam. Finansējuma saņēmējs tiks informēts par attiecīgajām noteikumu izmaiņām, kā arī par veiktiem grozījumiem projektu iesniegumu atlases nolikumā.
Noteikuma projekta rosinātie grozījumi nav uzskatāmi par būtiskiem atbilstoši Eiropas Parlamenta un Padomes 2021. gada 24. jūnija Regulas (ES) 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai 65.panta 1.punkta c) apakšpunktam, ņemot vērā, ka netiek mainīts pasākuma mērķis un mērķa grupas.
Vai ir izvērtēti alternatīvie risinājumi?
Jā
Apraksts
-
Vai ir izvērtēts prasību un izmaksu samērīgums pret ieguvumiem?
Jā
Apraksts
-
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Papildinot veicamo darbu sarakstu, netiks pārsniegts paredzētais finansējuma apmērs.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Ņemot vērā, ka plānoti specifiski ieguldījumi RŠV, lai nodrošinātu MK 2010.gada 27.jūlija noteikumu Nr.704 “Noteikumi par robežšķērsošanas vietām un tajās veicamajām pārbaudēm” un MK 2010.gada 27.jūlija noteikumu Nr.697 “Robežšķērsošanas vietas režīma noteikumi” noteikto uzdevumu izpildei, tādēļ sabiedrības līdzdalība šo noteikumu izstrādē nav attiecināma.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Finanšu ministrija
Centrālā finanšu un līgumu aģentūra
VAS "Valsts nekustamie īpašumi"
Valsts robežsardze
Pārtikas un veterinārais dienests
Valsts ieņēmumu dienests
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
Tiesiskais regulējums attiecas uz VNĪ kā finansējuma saņēmēju un projekta īstenotāju, Finanšu ministriju kā Eiropas Savienības fondu 2021.–2027. gada plānošanas perioda atbildīgo iestādi, Centrālā finanšu un līgumu aģentūru kā Eiropas Savienības fondu 2021.–2027. gada plānošanas perioda sadarbības iestādi, kā arī uz kontroles dienestiem (Valsts ieņēmumu dienestu, Valsts robežsardzi, Pārtikas un veterināro dienestu), kuru darbība tiks uzlabota RŠV modernizācijas rezultātā.
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
-
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
-
8.1.3. uz informācijas sabiedrības politikas īstenošanu
Vai projekts skar šo jomu?
-
8.1.4. uz Nacionālā attīstības plāna rādītājiem
Vai projekts skar šo jomu?
-
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

